Diari Oficial de la Generalitat Valenciana


Sumari del DOGV 9752, del 26-12-2023 (2023/12756)

RESOLUCIÓ del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades («Avalem joves»), en el marc del Sistema Nacional de Garantia Juvenil.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9752

Data del DOGV
:   26-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12190


Data del document
:   14-12-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades («Avalem joves»), en el marc del Sistema Nacional de Garantia Juvenil. [2023/12109]  
En el Diari Oficial de la Generalitat Valenciana d'1 de març de 2021 es va publicar la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades («Avalem joves»), en el marc del Sistema Nacional de Garantia Juvenil.  
En esta resolució es disposa que estes subvencions es finançaran amb càrrec al capítol 4, codi de línia S7954000, del subprograma 322.51, Foment d'ocupació, per un import global màxim estimat d'1.500.000 euros, fons propis de la Generalitat susceptibles de cofinançament a través del Programa operatiu d'ocupació juvenil per al període 2014-2020 (CCI 2014ES05M9P001) o qualsevol altre fons de la Unió Europea.  
Atés que l'import de les sol·licituds presentades en esta convocatòria va superar l'import global màxim estimat en esta, per la Resolució de 26 de juliol de 2021, del director general de Labora Servei Valencià d'Ocupació i Formació, publicada en el Diari Oficial de la Generalitat Valenciana de 30 de juliol de 2021, va ser incrementat el seu import en 6.000.000 euros més, fons procedents del Servei Públic d'Ocupació Estatal, per la qual cosa després d'este increment la dotació de la convocatòria va ascendir a 7.500.000 euros.  
Com que existixen fons suficients en el Programa operatiu d'ocupació juvenil 2014-2020, la dotació total de la convocatòria serà finançada per este programa.  
  
Per tot l'exposat, resolc:  
  
Que, de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i de l'FSE, respectivament, que li resulten d'aplicació, donar a conéixer que tant l'import inicial de la convocatòria acordat per la Resolució de 30 de desembre de 2020 com l'increment acordat per la Resolució de 23 de juliol de 2021, de la Direcció General de LABORA Servei Valencià d'Ocupació i Formació, siguen finançats pel Fons Social Europeu dins del marc del Programa operatiu d'ocupació juvenil 2014-2020.  
  
Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
València, 14 de desembre de 2023.- El director general de LABORA Servei Valencià d'Ocupació i Formació: Antonio Galvañ Díez.